​ສະ​ມາ​ຊິກ​ສັງ​ຄົມ​ ລາວ​ອາ​ເມ​ຣິ​ກັນ ຍັງ​ຕິດ​ໂຄວິດ-19 ຢູ່
ໃນອາທິດແລ້ວນີ້ ຢູ່ທີ່ເມືອງວັອກກີຊາ ໃນລັດວິສຄັນຊິນ ຕັ້ງຢູ່ພາກກາງທາງເໜືອສຸດຂອງສະຫະລັດ ໄດ້ມີຜູ້ຕິດໂຄວິດ-19 ຢ່າງຮ້າຍແຮງອີກ.
ເຖິງແມ່ນວ່າໄດ້ມີການສັກຢາປ້ອງກັນໂຄວິດ-19 ໃຫ້ແກ່ປະຊາຊົນອາເມຣິກັນຢ່າງ ຫລວງຫລາຍ ພ້ອມທັງພາກັນໃສ່ໜ້າກາກ ຢູ່ຕາມສະຖານທີ່ແອອັດຕ່າງໆກໍດີ ແຕ່ ການແຜ່ລະບາດຂອງໄວຣັສໂຄວິດ-19 ຍັງເກີດຂຶ້ນກັບຜູ້ທີ່ຄິດວ່າໝົດຫາຍໄປໝົດ ແລ້ວ ແລະບໍ່ເອົາໃຈໃສ່ ໃນການປ້ອງກັນ ໃສ່ໜ້າກາກຕໍ່ໄປອີກ ໃນອາທິດແລ້ວນີ້ ຢູ່ທີ່ເມືອງວັອກກີຊາ ໃນລັດວິສຄັນຊິນ ຕັ້ງຢູ່ພາກກາງທາງເໜືອ ສຸດຂອງສະຫະລັດ ໄດ້ມີຜູ້ຕິດໂຄວິດ-19 ຢ່າງຮ້າຍແຮງອີກ ຊຶ່ງກ່ອນໜ້ານັ້ນໄດ້ມີ ໄດ້ມີຜູ້ເສຍຊີວິດໄປແລ້ວ ເຫດການດັ່ງກ່າວ ໄດ້ເກີດຂຶ້ນອີກຢູ່ບ່ອນປົງສົບແຫ່ງນຶ່ງ ໃນເມືອງວັອກກີຊາ ບ່ອນທີ່ຊາວລາວອາເມຣິກັນ ພາກັນເຕົ້າໂຮມກັນຢ່າງໜາແໜ້ນ ຊຶ່ງມີຜູ້ໃສ່ໜ້າກາກ ແລະບໍ່ໃສ່ໜ້າກາກ ທ່ານຄຳພັນ ສີສຸກ ອາຍຸ 64 ປີ ສະມາຊິກສັງຄົມລາວຜູ້ນຶ່ງທີ່ໄດ້ໄປຮວມພິທີສົ່ງສະ |ການໄດ້ລົ້ມປ່ວຍໜັກ ຫລັງຈາກນຶ່ງມື້ຕໍ່ມາ ຊຶ່ງທ່ານໄດ້ກ່າວສູ່ ວີໂອເອ ຟັງ ດັ່ງນີ້: ທ່ານຄຳພັນ ໄດ້ສະຫລົບໄປຢູ່ເທິງເຮືອນຄົນດຽວໂດຍບໍ່ຮູ້ເມື່ອຄີງ ຈົນລູກສາວຂຶ້ນ ມາພໍ້ ແລະຮ້ອງເອົາລົດໂຮງໝໍມາຮັບເອົາ ບ່ອນທີ່ທ່ານໄດ້ຟື້ນໂຕຄືນມາ ທ່ານຄຳ ພັນ ກ່າວວ່່າ ທ່ານມີອາການເມື່ອຍ ກິນເຂົ້າບໍ່ໄດ້ ຍ່າງບໍ່ໄດ້ ແລະອ່ອນເພຍ ສ່ວນ ພັນລະຍາ ແລະລູກສາວສອງຄົນ ກໍໄດ້ຕິດເຊື້ອເຊັ່ນກັນ ແຕ່ບໍ່ຮ້າຍແຮງ